Лічу, што ўсё навучанне і выхаванне ў беларускамоўных класах павінна ісці ў цесным кантэксце з патрыятычным выхаваннем вучняў, са знаёмствам з традыцыямі беларускага народа, гісторыяй нашай краіны. Для гэтага ў класе арганізоўваюцца розныя экскурсіі. Напрыклад, экскурсія ў сталіцу нашай Радзімы — Мінск і наведванне там цікавых мясцін, экскурсія на пагранічную заставу імя В.М.Усава, экскурсія ў музей Новы замак у Гродне, на выставы “Беларуская лялька” і “Снежная карусель” у мясцовым Палацы творчасці.